Josef August Schultes

Josef August Schultes (escritu dacuando como Joseph; ) foi un botánicu y profesor austriacu natural de Viena. Xunto con Johann Jacob Roemer (1763–1819), publicó la 16ª edición del Systema Vegetabilium de Linnaeus. En 1821, foi escoyíu miembru estranxeru de la Academia Sueca de Ciencies. Foi padre de Julius Hermann Schultes (1804–1840).

En 1796 llogró'l so doctoráu en Viena, onde foi alumnu de Johann Peter Frank (1745–1821). Más tarde, desempeñóse como profesor de botánica ya historia natural nel Theresianum de Viena, y depués ocupó cátedres nes Universidaes de Cracovia (1806) y Innsbruck (1808). En 1809, sustituyó a Franz von Paula Schrank (1747–1835) na Universidá de Landshut como profesor de historia natural y botánica. En Landshut, tamién exerció como direutor médicu.Deutsche Biographie El botánicu suecu Carl Peter Thunberg encargó-y a Schultes la edición completa de la so Flora Capensis, que se publicó en 1823.

 Publicaciones 
 Flora Austriaca, 1794 (dos volúmenes) – Flora d'Austria.
 Ausflüge nach dem Schneeberg, 1802 – Viaxes al Schneeberg.
 Catalogus plantarum primus horti botanici Cracoviensis Universitatis 1807, secundus 1808 – Estudiu del xardín botánicu de Cracovia.
 Reisen durch Oberösterreich, 1809 (dos volúmenes) – Viaxes per Alta Austria.
 Grundriss einer Geschichte und Literatur der Botanik von Theophrastos Eresics bis auf die neuesten Zeiten, 1817 – Esbozu d'una historia y lliteratura de la botánica dende Teofrastu hasta los tiempos más recientes.
 Flora Capensis, 1823.
 Reise auf den Glockner, 1824 – Viaxe al Grossglockner.Biografía na Allgemeine Deutsche Biographie

 Eponimia 
Xéneros
 (Amaranthaceae) Schultesia Schrad.Gött. Gel. Anz. 1821 (2): 708 (IK)
 (Campanulaceae) Schultesia RothEnum. Pl. Phan. Germ. i. I 690 1827 (IK)
 (Gentianaceae) Schultesia Mart.Nov. Gen. Sp. Pl. (Martius) ii. 103. tt. 180-182 1827 (IK)
 (Poaceae) Schultesia Spreng.Pl. Min. Cogn. Pug. 2: 17 1815 (IK)

 Referencies 

 Enllaces esternos 

Categoría:Persones de Viena
Categoría:Botánicos y botániques d'Austria
Categoría:Profesores d'Austria
Categoría:Naturalistes d'Austria